Nordecon AS on alustanud Pärnus aadressil Rääma 7 asuva arendusprojektiga Seileri Kvartal, mille raames rajatakse Pärnu südames vahetult jõe kaldale kümne kaasaegse korterelamuga terviklik elurajoon.
#000000
Seileri Kvartali ( on projekteerinud arhitektuuribüroo 3+1 arhitektid. Rohkete lääne-ja lõunapoolsete terrasside ja rõdudega kortermajadesse on kokku kavandatud 133 korterit. Korterid on 1-5-toalised, suurusega vahemikus 23-110 m2. Osade majade 1. korrusele on kavandatud äripinnad. Parkimine on lahendatud maapinna tasapinnas hoonealuse parklana. Kortermajade vahele on kavandatud funktsionaalne haljastus, kus asuvad puhkealad ja mänguväljak.
#000001
Seileri Kvartali elurajoon kerkib kunagisele Pärnu Masinatehase territooriumile. Ajaloolise Masinatehase loomise juures olid 20. sajandi alguses kaks meest: Reinhold Stryck ja Martin Seiler, kellest viimase auks on uus elurajoon ka oma nime saanud.
#000003